**BILJEŠKE UZ FINANCIJSKI IZVJEŠTAJ ZA RAZDOBLJE**

**01. siječanj 2020. do 31. prosinac 2020.**

Srednja škola Hrvatski kralj Zvonimir u Krku je polivalentni centar koji objedinjuje programe: Opća gimnazija, hotelijersko – turistički tehničar, ekonomist, ugostiteljstvo (konobar, kuhar), strojarstvo (automehaničar, automehatroničar i vodoinstalater - monter). Nastava se izvodi prema nastavnim planovima i programima, koje je donijelo Ministarstvo znanosti i obrazovanja, dok su sve ostale nastavne i vannastavne aktivnosti određene Godišnjim planom i programom škole te Kurikulumom. Nastava se održava u jednoj smjeni. Čak 70% učenika su putnici koji dolaze organiziranim prijevozom.

Prelazak na učenje na daljinu zbog epidemije izazvane koronavirusom u školskoj godini 2019./20. primorala je nastavnike i stručne suradnike na prilagodbu novim načinima rada i potaknula ih da istražuju i usvoje nove online alate i tehnike koji bi učenicima omogućili nastavak obrazovanja i aktivnosti učenja. Vezano za provedbu nastave na daljinu, škola je sukladno uputama Ministarstva, s ciljem uspostave komunikacijskih kanala te korištenja sadržaja, organizirala nastavu na daljinu. Učenici i nastavnici su školsku godinu završili korištenjem modela učenja na daljinu, osim učenika koji su praktične vježbe, završne i razlikovne ispite te popravne ispite trebali pohađati u školi. Omogućeno je i održavanje stručne prakse kod poslodavaca gdje god su to epidemiološke preporuke dozvoljavale. U školi je organizirana i dodatna nastava za učenike koji su trebali ispraviti negativne ocjene, a u skladu s Uredbom Vlade RH (»Narodne novine«, br. 64/20). Državna matura održala se u lipnju i početkom srpnja (od 8. lipnja do 2. srpnja) u dva bloka: obavezni predmeti i izborni predmeti.

Nacionalna agencija za mobilnost odobrila produžetak trajanja trenutnih međunarodnih Erasmus+ projekata za jednu godinu. Tako projekt neće završiti 2020., već 2021. godine, što uvelike ostavlja mogućnost ostvarenja svih aktivnosti, a posebice mobilnosti učenika i nastavnika.

U prethodnoj godini definirali smo sedam pokazatelja uspješnosti koja smo nastojali ostvariti i realizirati tijekom šk. godine 2019. /2020. Kroz školske aktivnosti realizirali smo: ostvarenje nastavnih planova i programa, tekuće održavanje školske zgrade i opreme, opremanje škole. Nastavni plan i program uspješno je realiziran kako je predviđeno uz promijenjene uvjete rada uzrokovane epidemijom COVID 19. Zadane ciljeve ostvarili smo u cijelosti kako je predviđeno ili djelomično uz promijenjene uvjete rada uzrokovane epidemijom COVID 19.

**PR-RAS**

Ukupni prihodi poslovanja u 2020. godini iznose 8.350.721 kn što je za 1.134.449 kn manje u odnosu na 2019. godinu. Od ukupnih prihoda 7.213.529 kn čine prihodi državnog proračuna, 63.750 kn su prihodi od pomoći JLS, 805.504 kn su prihodi nadležnog proračuna (Primorsko goranske županije), 127.526 kn su tekuće pomoći izvanproračunskih korisnika ( HZZ-a), 25.871 kn su prihodi os osiguranja, 105 kn su prihodi za posebne namjene, 2.546 kn prihodi od financijske imovine, 98.237 kn su prihodi od pruženih usluga i 13.653 kn su prihodi od donacija.

Ukupni prihodi poslovanja u 2020. godini niži su za 12% u odnosu na prethodnu godinu. Do većih oscilacija došlo je na slijedećim pozicijama:

* AOP 052 Tekuće pomoći od institucija i tijela EU. Ove godine nismo ostvarili prihode na ovoj poziciji, dok je u 2019. isti bio 43.088 kn, Ovo su prihodi koje ostvarujemo temeljem višegodišnjeg projekta KA2, financiranog od tijela EU. Ovaj projekt započeo je tijekom 2018 godine i uključuje više partnera. Koordinator projekta je partnerska škola iz Rumunjske. Temeljem unaprijed definiranog budžeta koordinator doznačuje sredstva partnerskim školama. Budući su ove godine zbog koronavirusa obustavljene sve projektne aktivnosti i prolongirane za iduću godinu sredstva nisu doznačena.
* AOP 057 pomoći od izvanproračunskih korisnika iznose 127.526 kn i u cijelosti su pomoći HZZ-e za zapošljavanje jednog pripravnika. U prošloj godini na ovoj poziciji nismo imali prihoda.
* AOP 064 tekuće pomoći proračunskim korisnicima iz proračuna koji im nije nadležan iznose 7.239.529 kn te su za 4,6 % viši u odnosu na prethodnu godinu. Ovi prihodi uključuju pomoći od državnog proračuna za plaće i ostale naknade djelatnicima, te plaće temeljem sklopljenih ugovora o djelu u iznosu od 7.213.529 kn i pomoći od JLS u iznosu od 26.000 kn. Prihodi od državnog proračuna nešto su viši zbog povećanja plaća, dok su prihodi JLS-a znatno niži . JLS obustavile su isplate većine pomoći zbog pandemije koronavirusa.
* AOP 065 Kapitalne pomoći proračunskim korisnicima iz proračuna koji im nije nadležan iznose 37.750 kn i niži su 74% u odnosu na prethodnu godinu temeljem obustave isplate pomoći JLS-e uslijed pandemije koronavirusa. 35.000 kn čine kapitalne pomoći od JLS ( prethodne godine su iznosili 140.000), a 2.750 kn su kapitalne pomoći iz državnog proračuna za opremanje školske knjižnice.
* AOP 067 tekuće pomoći temeljem prijenosa EU sredstava Ove godine na ovoj poziciji nemamo prihoda, dok su 2019. iznosili 1.309.218 kn. Ovi prihodi uključuju pomoći temeljem odobrenih projekata financiranih od strane EU. Naša škola trenutno ima 6 višegodišnjih EU projekata, za čiju realizaciju je 80% sredstava doznačeno u 2019. godini. Preostali iznos realizirati ćemo po završetku projekata i njihovoj evaulaciji.
* AOP 077 kamate na oročena sredstva i depozite po viđenju iznose 109 kn, te su viša za 18% u odnosu na 2019. godinu.
* AOP 079 prihodi od pozitivnih tečajnih razlika iznose 2.437 kn. Prethodne godine iznosili su 30 kn. Do porasta je došlo zbog tečajnih razlika i usklađenja deviznog računa i ino dobavljača.
* AOP 116 Ostali nespomenuti prihodi iznose 25.976 kn i za 40% su niži u odnosu na prethodnu godinu. Ovi prihodi uključuju prihode s naslova osiguranja i refundacije štete 25.871 kn i prihode za nabavu mapa za praktičnu nastavu učenika strukovnih programa 105 kn. Budući ove godine nije bilo nikakvih aktivnosti van Škole (seminara, natjecanja, stručne prakse i sl.) došlo do smanjenja prihoda za posebne namjene
* AOP 126 Prihodi od pruženih usluga iznose 98.237 kn te su za 37 % niži u odnosu na 2019. godinu. Uključuju prihode od najma prostora temeljem sklopljenih ugovora 59.557 kn, prihode od izdavanje duplikata i prijepisa svjedodžbi 1.180 kn, te prihode od školarine za obrazovanje odraslih 37.500 kn. Zbog epidemioloških mjera veći dio 2020. godine sportska dvorana Škole bila je zatvorena za vanjske korisnike, te su i prihodi od najma prostora znatno niži.
* AOP 128 tekuće donacije iznose 13.653 kn, te su za 41,5% niže u odnosu na prethodnu godinu. U ukupnom iznosu čine donacije od ostalih subjekata izvan proračuna za ugostiteljski nastavni program. Kao i većina prihoda niži su zbog pandemije koronavirusa.
* AOP 132 Prihodi od nadležnog proračuna za financiranje rashoda poslovanja iznose 794.085 kn, te su za 5,2%, niži u odnosu na 2019. godinu
* AOP 133 Prihodi od nadležnog proračuna za financiranje rashoda za nabavu nefinancijske imovine iznose 11.419 kn. Viši su od prethodne godine za 214% i u cijelosti su prihodi za računalnu opremu, za programe iznad zakonskog standarda.

Ukupni prihodi od nefinancijske imovine iznose 1,052 kn, te su viši za 4 kn u odnosu na prethodnu godinu.

* AOP 304 Stambeni objekti iznose 1.052 kn, odnose se na prihode od prodanog stana

Ukupni rashodi poslovanja iznose 8.351.605 kn te su za 527.517 kn, manji u odnosu na 2019. godinu.

Do većih oscilacija u odnosu na prethodnu godinu došlo je na slijedećim pozicijama:

* AOP 150 plaće iznose 5.963.076 kn, te su više za 7,5 %, u odnosu na 2019. godinu, a sve temeljem povećanja osnovice za izračun plaće i koeficijenata složenosti poslova u javnim službama.
* AOP 155 ostali rashodi za zaposlene iznose 289.493 kn te su za 16,3% viši u odnosu na 2019. godinu. Uključuju: nagrade, darove, otpremnine, pomoći, Božićnicu i Regres za zaposlenike.
* AOP 156 Doprinosi na plaću iznose 989.934 kn i viši su za 7,2%.
* AOP 161 Naknade troškova zaposlenima iznose 255.396 kn, te su za 50% niži u odnosu na 2019. godinu. Uključuju troškovi službenih putovanja 44.914 kn. naknada za prijevoz 196.563 kn, stručno usavršavanje zaposlenika 13.919 kn. Svi ovi troškovi niži su u odnosu na prethodnu godinu zbog pandemije koronavirusa. Dio nastave odrađen je on line što je smanjilo troškove dolaska na posao. Sva stručna usavršavanja su otkazana ili odrađena on line što je smanjilo troškove službenog puta i stručnog usavršavanja. Mobilnosti u sklopu EU projekata su odgođene za naredno razdoblje.
* AOP 166 Rashodi za materijal i energiju iznose 435.214 kn, te su niži za 17,4% u odnosu na 2019. godinu. Troškovi uredskog materijala su 106.521 i viši su za 15% zbog dodatnih troškova sredstava za dezinfekciju. Materijal i sirovine iznose 60.187 kn, energija 193.368 kn, materijal i dijelovi za tekuće i investicijsko održavanje 43.718 kn. Svi ovi troškovi su niži u odnosu na prošlu godinu. Dio nastavne godine odrađen je on line što je smanjilo troškove namirnica i materijala za stručnu praksu u školi, troškove grijanja i el energije. Troškovi materijala za tekuće održavanje su niži zbog smanjenih prihoda od pomoći JLS-e. Sitni inventar iznosi 27.285 kn i viši je za 250 %. Do povećanja je došlo zbog nabavke sitnog inventara za nastavu iz sredstava MZO, koja su odobrena u prosincu 2019. godine, te zbog nabavke novog inventara za radionicu za strukovni nastavni program. Službena radna obuća i odjeća je 4.135 kn
* AOP 174 rashodi za usluge iznose 345.160 kn. te su na razini prethodne godine. Uključuju: usluge telefona, pošte i prijevoza 28.596 kn koje su niže za 56,7% zbog značajnog smanjenja usluga prijevoza; usluge tekućeg i investicijskog održavanja 145.984 kn; komunalne usluge su 60.925 kn i više su za 34% zbog učestale dezinsekcije učionica, povećanih troškova komunalne naknade i veće potrošnje vode uslijed puknuća cijevi; zakupnine i najamnine su 3.509 kn i više su za 76% zbog godišnje najamnine nove telefonske centrale; zdravstvene usluge 8.660 kn i više su za 1300% zbog započetih obveznih sistematskih pregleda djelatnika svake dvije godine; intelektualne i osobne usluge 7.205 kn i niže su za 79,3% . Prošle godine bilo je više troškova temeljem ugovora o djelu u odnosu na 2020. godinu; Računalne usluge su 11.097 kn i ostale usluge 79.184 kn. Ostale usluge više su za 363 % zbog troškova učenika na mobilnosti u veljači 2020.
* AOP 184 Naknade troškova osobama izvan radnog odnosa iznose 19.176 kn i niže su za 94,7 %. U 2019. godini svi troškovi za učenike koji su sudjelovali u brojnim mobilnostima u zemlje EU u sklopu projekata knjiženi su na ovoj poziciji. U 2020. godini temeljem uputa PGŽ ovi troškovi knjiže se na 3239. Zbog koronavirusa sve mobilnosti su obustavljene u ožujku 2020.
* AOP 185 Ostali nespomenuti rashodi poslovanja su 46.942 kn i za 48,5% su niži u odnosu na prethodnu godinu. Uključuju premije osiguranja 9.853 kn, reprezentaciju 2.441 kn, pristojbe i naknade 22.950 kn, ostale nespomenuti rashodi 4.501. Članarine i norme ove godine su više zbog članarine za Eko školu. Svi ostali troškovi su niži u odnosu na 2019. godinu zbog koronavirusa.
* AOP 193 Financijski rashodi iznose 2.016 kn i niži su za 60%. 1.311 kn su bankarske usluge i usluge platnog prometa, 703 kn su negativne tečajne razlike. Do smanjenja ovih troškova došlo je zbog manjeg prometa i manjeg broja transakcija po kunskom i deviznom računu
* AOP 221 Pomoći dane u inozemstvo i unutar općeg proračuna iznose 0 kn, dok su prethodne godine iznosili 318.360 kn. Ove pomoći uključuju sredstva koje naša škola, kao koordinator KA2 projekta, raspoređuje partnerskim škola prema ugovorom dogovorenom rasporedu isplata. Budući su sve aktivnosti prolongirane za iduću godinu i isplata partnerskim školama biti će u narednom razdoblju.
* AOP 253 Ostale naknade građanima i kućanstvima iz proračuna iznose 5.198 kn, dok su prethodne godine iznosile 883 kn. U cjelokupnom iznosu odnose se na troškove zaštitnih maskica za lice, za učenike naše Škole

Ukupni rashodi za nabavu nefinancijske imovine su 104.808 kn što je za

15,6% manje od prošle godine.

* AOP 347 nematerijalna imovina iznosi 2.700 kn i odnosi se na nabavu jedne licence.
* AOP 360 Postrojenja i oprema iznose 98.175 kn i za 7,9% su niži u odnosu na 2019. godinu. Nabavljena su računala i računalna oprema u vrijednosti od 65.164 kn, oprema za nastavu 33.011 kn.
* AOP 374 Knjige, umjetnička djela i ostale izložbene vrijednosti iznosi 3.933 kn. U navedenom iznosu nabavljene su nove knjige za školsku knjižnicu.
* AOP 382 nematerijalna imovina je 0,00 kn, dok je prethodne godine iznosila 1.250 Kn.

U 2020. godini ukupni prihodi i primici iznose 8.351.773 Kn, a ukupni rashodi i izdaci 8.456.413 kn te je ostvaren manjak prihoda u iznosu od 104.640 kn., Od prethodne godine prenesen je višak sredstava u iznosu od 1.227.129 kn te 31.12. 2020. godine imamo višak sredstava raspoloživih u idućem razdoblju u iznosu od 1.122.489 kn.

Zbog pandemije koronavirusa u 2020. godini smanjeni su i prihodi i rashodi. Mnoge vannastavne aktivnosti, programi i projekti nisu se uspjeli odraditi na planirani način. Sve aktivnosti u sklopu EU projekata su prolongirane na iduću godinu, uključujući mobilnosti učenika na stručnu praksu i nastavnika na edukacije i usavršavanja.

**BILANCA**

Vrijednost dugotrajne imovine u 2020. godini smanjena je za 6,2% u odnosu na 2019. godinu, dok je vrijednost sitnog inventara viša za 5,4 %.

Od nematerijalne imovine tijekom 2020. godine nabavili smo jednu licence. Od računalne opreme nabavili smo: dva prijenosna računala, 3 stolna računala, jedan tablet i raznu računalnu opremu. Od ostale opreme nabavili smo parni čistač i rezač povrća za ugostiteljski praktikum; Iz sredstava MZO nabavili smo 12 bijelih ploča, jednu magnetnu i opremili školsku knjižnicu novim knjigama za lektiru. U učionici fizike (tzv. pametna učionica) sanirali smo pod i elektro instalacije. PGŽ je kroz hitnu intervenciju sanirala puknuće cijevi u jednom sanitarnom čvoru i u hodniku ispred učionice kemije. Nabavljeno je sitnog inventara u vrijednosti od 27.285 kn.

Stanje novčanih sredstava na dan 31.12.2020. iznosi 1.169.160 kn. 18.664 kn su potraživanja od HZZO-a za naknade bolovanja, 11.782 su potraživanja za uplaćene predujmove, 15.399 kn su potraživanja za fakturirane usluge najma školske dvorane i marendarija, 1.763 je ispravak vrijednosti potraživanja starija od tri godine, a 37.152 kn su potraživanja od prodaje nefinancijske imovine (po osnovi prodanog stana). Kontinuirani rashodi budućih razdoblja iznose 590.892 kn i odnose se na plaću i naknade zaposlenika za prosinac 2020. godine.

Ukupne obveze iznose 692.194 kn, dok vlastiti izvori iznose 11.607.622 kn.

Vrijednost vanbilančnih evidencija iznosi 160.308 kn. Manja je u odnosu na 2019. godinu za 4.516 kn zbog korekcije cijene dobivene opreme u 2019. godini iz projekta Podrške provedbi Cjelovite kurikularne reforme od strane MZO

Na dan 31.12.2020. godine Srednja škola Hrvatski kralj Zvonimir, Krk nema ugovornih odnosa koji uz ispunjenje određenih uvjeta mogu postati obveza ili imovina, niti sudskih sporova u tijeku.

**OBVEZE**

Stanje obveza 1. siječnja 2020. godine iznosi 647.371 kn. U izvještajnom razdoblju od 01. siječnja do 31. prosinca 2020. godine povećane su obveze za 8.501.336 kn. Podmirene obveze u navedenom razdoblju su 8.456.513 kn te je stanje obveza 31.prosinca 2020. godine 692.194 kn. Ukupne obveze su nedospjele i uključuju obveze za rashode poslovanja u iznosu od 692.194 kn i rashode za nabavu nefinancijske imovine 1.882 kn

**IZVJEŠTAJ O PROMJENAMA U VRIJEDNOSTI I OBUJMU**

**IMOVINE I KAPITALA**

U razdoblju od 01. siječnja do 31. prosinca 2020. godine nije bilo promjena u vrijednosti i obujmu imovine